b'\n_START_ARTICLE_\nKvint\n_START_PARAGRAPH_\nEn kvint er et toneinterval p\xc3\xa5 fem heltoner. Forholdet mellem en grundtones frekvens og den tilsvarende kvints frekvens er 3:2 i den rene stemning og omkring 1,4983 i den tempererede stemning._NEWLINE_En kvint kan dog v\xc3\xa6re forst\xc3\xb8rret eller formindsket. Det sker ved, at der inds\xc3\xa6ttes et fortegn for en af tonerne. I nogle h\xc3\xb8jtopbyggede akkorder bruges s\xc3\xa5danne intervaller. Den formindskede kvint kaldes ogs\xc3\xa5 tritonus og er et s\xc3\xa6rligt dissonerende interval._NEWLINE_I dur- og mol-treklange er der en kvint mellem grundtonen og den \xc3\xb8verste tone. I en formindsket treklang ogs\xc3\xa5 kaldet en dim-akkord er afstanden mellem grundtonen og den \xc3\xb8verste tone en formindsket kvint, mens afstanden i en forst\xc3\xb8rret treklang ogs\xc3\xa5 kaldet plus-akkord er en forst\xc3\xb8rret kvint. _NEWLINE_Violiner, bratscher og celloer stemmer strengene med kvintintervaller imellem._NEWLINE_Intervallet kan kendes p\xc3\xa5 at det har samme interval, som de f\xc3\xb8rste to toner i Hans Ernst Kr\xc3\xb8yers "Der er et yndigt land":'